ብደረጃ ዓለም፡ ሰራሕተኛታት ጥዕና ተናኢዶም ምንጪ ስእሊ, EPA ሓካይም፣ ነርሳት ሰራሕተኛታት ሓለዋ ጥዕናን፡ ነዚ ቫይረስ ኣብ ምቅላስ ኣብ ቅድሚት ኮይኖም ይቃለሱ ኣለው። ብመሰረት ጸብጻበ ዩኒቨርሲቲ ጆንስ ሆፕኪንስ፡ ካብቶም በዚ ቫይረስ ዝተለኸፉ ልዕሊ ፍርቂ ሚልዮን ሰባት ኣስታት 130 ሽሕ ሰባት ሓውዮም ኣለው። እዚ፡ ሓደ ናይ ጅግንነታዊ መራኣያ ሰራሕተኛታት ጥዕና ጌርና ክንወስዶ ንኽእል። ነዚ ጻዕሮም ሰናይ ተግባሮምን ንምውዳስ ድማ፡ ኣብ ጥልያን፣ ስጳኛ፣ ፈረንሳን ህንድን ሓዊሱ ኣብ መላእ ዓለም፡ ብጭብጨባ ተወዲሶም። ኣብ ዝሓለፈ ሓሙስ ኣብ ብሪጣንያ፡ ኣብ ኣፍ ደገ ገዝኦም ተኣኪቦምን ብፊኒስትራ ተቐልቂሎምን፡ ንሰራሕተኛታት ጥዕና ብሓባር ኣመስጊኖም። እዚ አኣብ ዘለኻዮ ኾይንካ ንሰብ ሞያ ጥዕና ምምስጋን፡ ኣብ መፋርቕ ወርሒ ጥሪ ኣብታ ፈለማ እዚ ቫይረስ ዝተርኣየላ ግዝኣት ቻይና ውሃን እዩ ተጀሚሩ። ብዙሓት፡ ብመስኮት ቐልቂሎም መተባብዒ ዝኾኑ ደርፍታት ብምድራፍ የትብዑዎምን፡ እቲ ዝነበረ ጸዕሪ ድማ ሓይሉ ክቕጽል ይገብሩን ነይሮም። ኮሮናቫይረስ ካብ ውሃን ወጺኡ ዳርጋ ናብ መላእ ዓለም ምስ ተላብዐ ድማ፡ ጭብጨባ ዓለምለኻዊ መገዲ ውዳሴ ሰብ ሞያ ጥዕና ኮይኑ ቐጺሉ። 2.
